INTUCH กำไร Q1/59 ลดลง 16% มาที่ 3.46 พันลบ.
INTUCH กำไร Q1/59 ลดลง 16% มาที่ 3.46 พันลบ. จากปีก่อนกำไร 4.10 พันลบ. หลังค่าใช้จ่ายในการบริหารเพิ่มขึ้น
13 พ.ค. 2559

บริษัท อินทัช โฮลดิ้งส์ จำกัด (มหาชน) หรือ INTUCH รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 3.46 พันล้านบาท หรือมีกำไรสุทธิ 1.08 บาทต่อหุ้น ลดลง 16% จากช่วงเดียวกันของปีก่อนที่มีกำไรสุทธิ 4.10 พันล้านบาท หรือมีกำไรสุทธิ 1.28 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากค่าใช้จ่ายในการบริหารเพิ่มขึ้น ส่วนใหญ่เป็นค่าใช้จ่ายพนักงานและค่าใชจ่ายในการหาธุรกิจใหม่และธุรกิจร่วมลงทุน ในขณะที่รายได้กลุ่มบริษัทเอไอเอสนั้นลดลงโดยมีสาเหตุหลักจากแคมเปญอุดหนุนเครื่องโทรศัพท์ในโครงการแลกเครื่อง 2G เป็น 3G ที่มากขึ้น ส่งผลให้ยอดขายเครื่องโทรศัพท์ตามปกติลดลง